CELEX: 32008R0005
Language: sl
Date: 2008-01-04 00:00:00
Title: Uredba Komisije (ES) št. 5/2008 z dne 4. januarja 2008 o odstopanju od Uredbe (ES) št. 1282/2001 glede skrajnega roka za predložitev prijav pridelka in proizvodnje za tržno leto 2007/2008

5.1.2008   
            
            
               SL
            
            
               Uradni list Evropske unije
            
            
               L 3/12
            
         
      UREDBA KOMISIJE (ES) št. 5/2008
   z dne 4. januarja 2008
   o odstopanju od Uredbe (ES) št. 1282/2001 glede skrajnega roka za predložitev prijav pridelka in proizvodnje za tržno leto 2007/2008
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino (1) in zlasti člena 73 Uredbe,
   ob upoštevanju naslednjega:
   
               (1)
            
            
               Člen 11(1) Uredbe Komisije (ES) št. 1282/2001 (2) določa, da pridelovalci predložijo prijave pridelka in proizvodnje najpozneje do 10. decembra zaradi pravočasnega ugotavljanja obsega proizvodnje vina v Skupnosti.
            
         
               (2)
            
            
               V eni izmed držav članic se je pojavil problem zmogljivosti v nekaterih računalniških središčih, v katerih morajo pridelovalci opraviti navedene prijave. Ti centri pred skrajnim rokom ne morejo sprejeti vseh prijav.
            
         
               (3)
            
            
               Da bi rešili ta problem, za katerega pridelovalci niso odgovorni, in da bi se izognili nepravičnim kaznim za pridelovalce, je treba tem pridelovalcem podaljšati skrajni rok za predložitev prijav pridelka in proizvodnje.
            
         
               (4)
            
            
               Ukrepi, predvideni s to uredbo, so v skladu z mnenjem Upravljalnega odbora za vino –
            
         SPREJELA NASLEDNJO UREDBO:
   Člen 1
   Z odstopanjem od člena 11(1) Uredbe (ES) št. 1282/2001 se prijave iz členov 2 in 4 navedene uredbe za tržno leto 2007/2008 lahko predložijo do 31. januarja 2008.
   Člen 2
   Ta uredba začne veljati na dan objave v Uradnem listu Evropske unije.
   Uporablja se od 10. decembra 2007.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 4. januarja 2008
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 179, 14.7.1999, str. 1. Uredba, kakor je bila nazadnje spremenjena z Uredbo (ES) št. 1791/2006 (UL L 363, 20.12.2006, str. 1).
   
      (2)  UL L 176, 29.6.2001, str. 14.